GiliGold/VAD_KnessetCorpus huggingface dataset:
יריב לוין:
זאת הייתה המטרה ועל זה דובר.
יריב לוין:
אף אחד לא העלה בדעתו את השימוש הציני שמנסים לעשות עכשיו בסעיף.
יריב לוין:
אין כאן תמורה, יש כאן רק ויתור על טובות הנאה שיכול היה לקבל לו היה מצטרף לממשלה.
יריב לוין:
אני רוצה לומר עוד דבר: אנחנו עוסקים בפגיעה אנושה לא רק של בזכויות יסוד של חבר כנסת אלא גם בזכות של הציבור, שחבר כנסת יוכל לפעול באופן חופשי את ציבור בוחריו.
יריב לוין:
אנחנו עוסקים ביכולת של כל אחת ואחד מאיתנו לעמוד על הדרך האידיאולוגית שלשמה נבחר אם ייקלע למצב כפי שנקלע חבר הכנסת שיקלי.
יריב לוין:
נדמה לי שבמקרה הזה קבלת הבקשה תהווה לא רק פגיעה בחבר הכנסת שיקלי ובזכויותיו אלא הרבה מעבר לכך.
יריב לוין:
בעניין הזה אני רוצה לומר עוד דבר חשוב: אין זה סוד שאני מבקר חריף של התערבותה הבוטה של מערכת המשפט בעבודת הכנסת, אני חושב שהדבר פסול וצריך להיפסק.
יריב לוין:
לכן, למשל, אני חושב שכל התערבות של המערכת המשפטית בסוגיות כמו סוגיית החסינות היא פסולה מיסודה, כי למה נועדה החסינות?
יריב לוין:
היא נועדה להגן על חבר הכנסת ועל מוסד הפרלמנט אל מול ניסיון של רשויות אחרות להצר את צעדיו ולפגוע בו באמצעות הכוח שלהם יש.
יריב לוין:
כשאתה נותן לבית המשפט זכות לבטל את ההחלטה של הפרלמנט – אתה הופך את החסינות לעפר ואפר.
יריב לוין:
עם זאת, יש נושא אחד שבו חייבת להיות ביקורת שיפוטית, ואת הדבר זה איני אומר לראשונה.
יריב לוין:
אמרתי זאת בוועדת השרים לחקיקה כאשר סיעת ישראל ביתנו ביקשה לקדם הצעת חוק שתקבע שאין ערעור לבית משפט על החלטה של ועדת הבחירות המרכזית לפסול מועמד, עם כל הביקורת שלי על הפסיקה של בית המשפט העליון בעניין הזה.
יריב לוין:
עמדתי שם כחומה בצורה ומנעתי את אישור החוק הזה שעמדת הממשלה הייתה להתנגד לו.
יריב לוין:
יש סכנה גדולה שהכוח הזה, שנתון בידי המערכת הפוליטית, לקצץ את הרגליים של יריבים פוליטיים ולמנוע מהם להתמודד, ולמנוע מהם לרוץ לבחירות הוא דבר שלא יכול להישאר בתוך המערכת הפוליטית ועליו חייבת להיות ביקורת שיפוטית, כי אחרת הוא עלול להיות מנוצל לרעה.
יריב לוין:
לכן, בצדק, החוק קובע שעל ההחלטה שתתקבל כאן תהיה ביקורת שיפוטית.
יריב לוין:
כל זה מטיל עלינו אחריות מיוחדת.
יריב לוין:
אנחנו לא יכולים להגיד לעצמנו: "בסדר, אנחנו נצביע לפי החלטות פוליטיות כאלה ואחרות, מקסימום בית המשפט יתקן את ההחלטה".
יריב לוין:
זה לא לכבודה של הוועדה, זה לא לכבודה של הכנסת ואני חושב שזו גם התפרקות מהאחריות שמוטלת על באופן אישי על חברי הוועדה.
יריב לוין:
דווקא משום שזה המצב, אני חושב שאנחנו נדרשים לאיפוק, ריסון וזהירות, וכן למבחנים מחמירים ומצמצמים.
יריב לוין:
אני מוכרח לומר בסוגריים שיש לי שוב אכזבה קשה ממה שנכתב כאן על ידי הייעוץ המשפטי.
יריב לוין:
נדמה לי שהדברים הללו היו צריכים להיכתב ולהיאמר בצורה הברורה ביותר והמפורשת ביותר ולעמוד לנגד עיני חברי הכנסת כדי שלא ייכשלו במשימה הקשה שמוטלת על חברי הוועדה.
יריב לוין:
אגיד בהקשר הזה עוד דבר - - -
איתן גינזבורג:
משפט אחרון, בבקשה.
יריב לוין:
לא, לא, אדוני היושב-ראש, יש לי פה שורה של טיעונים משפטיים.
יריב לוין:
כפי שאתה שם לב, אני מדבר בקיצור, אני מדבר לגוף העניין, לטענות משפטיות שחייבות בפני הוועדה.
יריב לוין:
אני עושה את זה, כפי שביקש חבר הכנסת שיקלי, על מנת להשלים טיעונים שנאמרו על ידו.
יריב לוין:
אני חושב שאם זה ייקח עוד כמה דקות לא יקרה אסון.
יריב לוין:
להיפך, אני חושב שאם הדברים לא ייאמרו ולא יישמעו כאן יכול להיות שתתקבל החלטה שאולי אנשים יגידו שאם היו יודעים בדיעבד אזי היו עושים אחרת.
יריב לוין:
אני רוצה לומר עוד דבר: מי שתהה למה הקמנו קול זעקה על האופן שבו הורכבו ועדות הכנסת מבין היום עד כמה המהלך שנעשה היה בעייתי ופסול והוא מקרין גם על החלטה זו.
יריב לוין:
אז מילא, כשזה נעשה בכל מיני החלטות אחרות, אבל כשמדובר בהחלטה כל-כך דרמטית, כל-כך משמעותית, בזכויות של אדם, החלטה שאין לה המשך במליאת הכנסת ושמתקבלת בוועדה בהרכב חסר, מעוות, שלא מייצג את מערך הכוחות בכנסת בשום צורה ואופן – אני חושב שגם הדבר הזה פוגם פגם מאוד קשה בהחלטה ובהליך.
יריב לוין:
לא רק זה, לצערי הרב, חלק מחברי הכנסת שביקשו להיות פה לא יכולים בכלל להגיע לדיון מכיוון שהוא נקבע לפגרה.
יריב לוין:
הדבר הזה אינו טכני אלא מהותי, מה גם שלא הייתה שום סיבה ואין בעניין זה שום דחיפות.
יריב לוין:
אני רוצה לומר לך, אדוני , ישבתי שנים ארוכות על הכיסא שאתה יושב עליו עכשיו.
יריב לוין:
ב-20 באפריל 2012, כאשר התנהל כאן דיון בבקשה של חבר הכנסת מופז להכריז על חברי כנסת מסיעת קדימה כפורשים, ועדת הכנסת דחתה ברוב גדול את הבקשה ובהצבעה של חברי כנסת רבים שלא היו דווקא מהמקורבים למפלגת קדימה בדרך כלשהי, ונהגה בזהירות.
יריב לוין:
כאשר שאלו אנשים על מועד הדיון אמרתי את הדברים הבאים: " הייתה לי התלבטות לא פשוטה בסוגיה" – והמשכתי ואמרתי – " אנחנו נמצאים ערב יציאה לפגרה, היה ברור שבלתי-ניתן לקיים דיון שכזה בפגרה מכיוון שאנשים יאמרו, בצדק, שנבצר מהם להיות נוכחים.
יריב לוין:
אני חושב שטענתם תהיה חייבת להתקבל".
יריב לוין:
את זה אמרתי כשישבתי שם, לא פה.
איתן גינזבורג:
כמה זמן עבר מהיום שביקשו עד קביעת הדיון?
יריב לוין:
את זה אמרתי שם, לא פה - - -
איתן גינזבורג:
חבר הכנסת לוין, מן ההגינות הוא להזכיר גם את הדבר זה, זה היה למחרת היום.
יריב לוין:
אדוני היושב-ראש, לכן כשמתבקשת בקשת דחייה בנסיבות האלה - - -
יצחק פינדרוס:
אנחנו מדברים על יום אחרי פסח.
איתן גינזבורג:
לא, המועד שמדבר עליו יריב לוין היה פחות מ-24 שעות דיון.
יצחק פינדרוס:
וכמה זמן היה עכשיו, מחול המועד, אתם פסיכים?
יצחק פינדרוס:
עברו 24 שעות מהחג.
איתן גינזבורג:
רק צריך להציג את התמונה במלואה.
יצחק פינדרוס:
אתם חיים בסרט, חיים בתיאטרון.
יריב לוין:
אני מבקש להמשיך.
רם שפע:
הייתה התראה של מעל שבועיים וחצי - - -
יצחק פינדרוס:
לא נכון.
רם שפע:
שביעי באפריל.
איתן גינזבורג:
חברים, הערתי הערה מסוימת לחבר הכנסת לוין, תנו לו להמשיך, בבקשה.
יריב לוין:
המקרה שלנו איננו דומה בשום אופן לשני המקרים שבהם הוועדה החליטה לאשר פרישה.
יריב לוין:
המקרה הזה הוא חסר תקדים, גם בגלל ההיבטים האידיאולוגים שתיאר כאן היטב חבר הכנסת שיקלי, גם בגלל ההבטחות שהופרו, הניסיון להובילו למקום שבו הוא יצטרך ללכת יום-יום ברחוב ולמצוא אנשים שיגידו לו: "רימיתי אותי ושיקרת לי".
יריב לוין:
מה רוצים, לחייב אותו להיות שם?
יריב לוין:
יש כאן עוד אלמנט שהוא אלמנט חשוב מאוד.
יריב לוין:
החוק נועד למנוע מצב של קבלת טובת הנאה על ידי חבר כנסת בודד שעושה מהלך בניגוד לעמדות הבוחרים וכולי.
יריב לוין:
אז דיברנו קודם על הצד של טובת ההנאה שלא קיים, אבל יש גם צד נוסף – ההסתכלות היא על כך שכאשר המעשה נעשה על ידי אדם אחד בודד, חזקה, כנראה, שמה שהוא טוען שהוא שינוי מוחלט בקו המפלגה או של הסיעה איננו מדויק.
יריב לוין:
לכן גם הוחלט שאם יש מספר יותר גדול של אנשים שהולכים ביחד מאפשרים להם להתפלג בלא שום סנקציה, מתוך הנחה שכאשר מדובר בקבוצה הרי שכאן באמת יש ראייה לכך שיש מחלוקת אמיתית ויש סיבה אמיתית למהלך.
יריב לוין:
עכשיו, תראו, אם אנחנו מסתכלים על המועמדים ברשימת ימינה, מתוך 19 המועמדים הראשונים ברשימת ימינה – ואני מבקש מהשר כהנא, כדי שלא אטעה אף אחד, אתה בקיא ממני ברשימת ימינה, אם טעיתי במשהו תקן אותי.
יריב לוין:
אקבל כל תיקון בכבוד ובהבנה.
יואב בן צור:
תגיד שהכול נכון לעכשיו.
יריב לוין:
מספר שלוש ברשימה לא יכול היה לסבול את מה שהיה, התפטר, והדברים שאמר גם צוטטו.
יריב לוין:
מספר 8 ברשימה פרשה מהקואליציה.
יריב לוין:
מספר 10 ויתר על מקומו ברשימה נוכח כל מה שקרה.
יריב לוין:
מספר 13, 15, 17,19 אמרו את דברם גם בכתב, גם בעל-פה, גם בהודעות שחבר הכנסת שיקלי הביא כאן בפני הוועדה.
יריב לוין:
ביחד עם חבר הכנסת שיקלי, שמונה מתוך 19 – מספר מדהים – כבר אמרו את דברים עד עכשיו.
יריב לוין:
הם סבורים שמה שהוא עשה איננו מעשה יחיד, זו לא הפרשנות הסובייקטיבית שלו להתחייבויות או לדברים, אלא זה מצב הדברים כפי שהם רואים אותו כקולקטיב – כמעט מחצית המועמדים.
יריב לוין:
אומר יותר מזה, אדוני היושב-ראש, גם מספר שש ברשימה, חבר הכנסת אורבך – שאני משתתף בצערו ובצער המשפחה כולה – עוד לפני הטרגדיה הזו שקרתה הוא לא רצה לנהל את הדיון ולא במקרה.
יריב לוין:
מה שעוד יותר מדהים הוא שמספרי 2,6,7 ברשימה התכנסו רק לא מזמן ובאופן פומבי החליטו שמתכנסים ויעשו בלוק טכני על מנת לנהל משא ומתן עם האופוזיציה.
מיכאל מלכיאלי:
בנט נשאר לבד.
יריב לוין:
אני שואל, אדוני היושב-ראש, תמורה וטובת הנאה אין, ואי-אפשר להסתכל עד המהלך כמהלך יחידני, לכן אין שום דרך בעולם לטעון שאפשר להפעיל את הסעיף.
יריב לוין:
אני רוצה לפנות באופן אישי למספר חברי כנסת.
יריב לוין:
חבר הכנסת בגין אינו כאן?
קריאות:
הוא כאן.
יריב לוין:
סליחה, לא ראיתי.
יריב לוין:
אני שמח שאתה כאן.
משה אבוטבול:
המצפן, המצפן.
יריב לוין:
חבר הכנסת בגין, אני עושה זאת בלי ציניות וביראת כבוד: אני חושב שלאורך שנים ארוכות הדגשת את החשיבות של הדמוקרטיה, את החשיבות של המילה של הנבחר לבוחר, את החשיבות של חופש הביטוי.
יריב לוין:
אף אחד מהדברים הללו לא מתחבר עם הצבעה היום על מנת להכריז על אדם שפעל באופן ענייני ושלא על מנת לקבל משהו כפורש.
יריב לוין:
אני רוצה לפנות אליך, חבר הכנסת טור-פז, אתה איש חינוך בעל קריירה חינוכית מפוארת.
יריב לוין:
מה תאמר לתלמידים, איך תסביר את ההחלטה היום, באיזו זכות מוסרית תבוא ותחנך תלמידים?
יריב לוין:
למה תחנך אותם, שמי שנוהג בדך שבה נהג חבר הכנסת שיקלי, גם אם הוא בצד פוליטי אחרי משלך, אז אנחנו נעניש אותו ונקצץ את כנפיו?
יריב לוין:
הייתה כאן חברת כנסת מסיעתך, חברת הכנסת בן ארי, היא הייתה הגונה מספיק כדי לומר שהיא לא יכולה וידה לא תהיה בדבר הזה, אז אתה התנדבת להחליף אותה?
מתן כהנא:
היא אמרה בפירוש שזה לא העניין.
יצחק פינדרוס:
עוד שקר שלך.
מיכאל מלכיאלי:
- - - שהבוס - - -
איתן גינזבורג:
חבר הכנסת מלכיאלי, אתה רוצה - - -
אופיר כץ:
אבל למה אתה פונה למלכיאלי, הם הפריעו לו.
איתן גינזבורג:
- - - ביקשת לדבר, אני לא חושב שחבר הכנסת יריב לוין צריך עזרה ממי מחברי הכנסת.
יצחק פינדרוס:
אין לך אומץ להסתכל לאף אחד בעיניים - - -
רם שפע:
כל מילה שנאמרת כולכם צועקים.
איתן גינזבורג:
חבר הכנסת לוין, אני מבקש שתסיים.
יריב לוין:
אני מאוד קרוב לסוף.
יריב לוין:
אני רוצה לפנות לחבר הכנסת שפע: ידידי, אתה יודע שלא ממש הסכמתי עם הפעולות שעשית בקדנציה הקודמת אבל תמיד כיבדתי אותן.
יריב לוין:
אני חושב שזה לא מקרה שבקשות הפרישה שהוגשו הן בקשות של מפלגות צעירות יחסית.
יריב לוין:
גם מפלגת העבודה וגם הליכוד, שסבלו לאורך שנים ארוכות מהרבה בעיות בניהול קואליציות ברשותן או שהיו שותפות להן, ידעו תמיד לכבד את זה שיש קו אדום שלא חוצים.
יריב לוין:
הרי צבר המעשים שאתה באופן אישי עשית בקדנציה הקודמת, די היה בהם להכריז עליך כפורש לו מישהו היה רוצה לעשות את זה, בטח ובטח לעומת חבר הכנסת שיקלי.
יריב לוין:
אבל אני יודע שאתה פעלת על פי צו מצפונך, אפילו יש בסיס לטענה שעשית דברים שזה מה שהובטח לבוחרים כאשר יצאתם לדרך בבחירות הקודמות.
יריב לוין:
איך היית מרגיש לו חבר הכנסת שיקלי היה מרים יד כדי להפריש אותך.
יריב לוין:
אני חושב שזה דבר לא ראוי.
יריב לוין:
אני רוצה להזכיר שמפלגת העבודה הייתה בכנסת ה-18 במצב ששורה של חברי כנסת מהבכירים והמכובדים שלה הצביעו באופן שיטתי נגד הממשלה ועשו זאת כל הזמן, ואף אחד לא חשב לעשות מהלך שכזה.
יריב לוין:
הוזכר כאן קודם עניינה של חברת הכנסת מירב מיכאלי שהכנסת אפילו העריכה את פועלה ובחרה בה לוועדה למינוי דיינים בקדנציה הקודמת ואף אחד לא חשב שצריך למנוע ממנה ולהטיל עליה סנקציות.
יריב לוין:
אני אומר לך, אדוני, לפני שאתכנס לסעיף האחרון, העניין הזה נמצא בידיך.
יריב לוין:
אני חושב שטוב תעשה אם תסיים את הדיון, תשמע את כולם, לא תקיים הצבעה ונחשוב כולנו אם אפשר למצוא דרך כדי לא לעשות מעשה שהוא לא הוגן ולא ראוי, שהוא חסר תקדים, שיש סיכוי עצום שייפסל בסופו של דבר בבית המשפט וימיט חרפה גדולה על הכנסת, שפוגע בכנסת כמוסד, פוגע בציבור, פוגע ביכולת שלנו ושל מי שיבוא אחרינו לעשות כאן את תפקידנו ללא מורא, זה גם עושה עוול אישי ענק לאדם שפעל ביושרה ובאומץ לב, בדיוק כמו שכל אחד מאיתנו היה רוצה לראות נבחרי ציבור פועלים.
יריב לוין:
אסיים בדבר האחרון והמשמעותי ביותר:
יריב לוין:
שאל כאן חבר הכנסת שיקלי בצדק מי פרש ממי.
יריב לוין:
פה לא צריך סקרים ולא צריך שום דבר כדי להבין מי נשאר במקומו ומי הלך בדרך אחרת.
יריב לוין:
אבל גם ברמה הטכנית, וצריך להזכיר את הדברים, בנוסף לשיהוי, חבר הכנסת שיקלי לא הוזמן לישיבות סיעה באופן שיטתי, הוא לא קיבל מכסות להגיש הצעות חוק מטעם סיעתו, הוא ביקש כל הזמן לעשות תיקון מבפנים בתוך ימינה וידו המושטת נדחתה.
יריב לוין:
אפילו, כמו שגילינו פה, השר כהנא נתן לו להבין, או אחרים, שמבינים אותו ומשלימים עם כך שבכל זאת יש מישהו בימינה שנאמן לדרך ופועל כפי שהוא פעל.
יריב לוין:
לכן, הקביעה העובדתית הפשוטה היא שחבר הכנסת שיקלי לא פרש ולא התכוון לפרוש, ולא רוצה לפרוש, ולא רצה לפרוש.
יריב לוין:
מכל הסיבות הללו אני מפציר בך, אדוני, אל תנצלו רוב אוטומטי, אל תעשו את זה.
יריב לוין:
יש מאבק פוליטי ויש חילוקי דעות, זה בסדר גמור.
יריב לוין:
בואו ננהל את המאבק כמו שניהלו אותו כל השנים, בצורה הוגנת לכבודו של בית זה, תודה.
איתן גינזבורג:
תודה, חבר הכנסת יריב לוין, על הדברים, וכן על הייצוג הראוי שהענקת לחבר הכנסת שיקלי.
איתן גינזבורג:
חבר הכנסת פינדרוס, אתה חבר ועדה, אתה רוצה לומר משהו?
יואב קיש:
אתה עוקף את התור?
איתן גינזבורג:
פשוט לא היית פה.
יואב קיש:
אז חזרתי.
איתן גינזבורג:
בבקשה, חבר הכנסת קיש.
יואב קיש:
אני רוצה להתייחס לשלושה דברים ואהיה ענייני.
יואב קיש:
אני חושב שיש הסכמה מלאה של כל חברי הוועדה לכך שאין תמורה, ואז יש שאלה מהותית לגבי הפרישה האידיאולוגית.
יואב קיש:
מדובר בשאלה פתוחה, השאלה מי פרש מעמדות ימינה.
יואב קיש:
קיבלנו פה תשובה מלאה גם לכל הטענות.
יואב קיש:
לצערי לא שמנו את עורך הדין בוסי עד הסוף אבל אני חושב שזו שאלה קריטית.
יואב קיש:
אני רוצה לגעת בטענה המרכזית ופה אני פונה אלייך, עורכת הדין ארבל אסטרחן.
יואב קיש:
אתם מסתמכים על מילה אחת ומשבשים את מהות החוק.
יואב קיש:
המילה שאתם משתמשים בה, אקרא את הנוסח.
ארבל אסטרחן:
"לרבות".
יואב קיש:
אכן.
יואב קיש:
מאיפה זה בא?
יואב קיש:
"פרישה מסיעה לרבות הצבעה במליאת הכנסת שלא בהתאם לעמדות הסיעה, ואולם, הצבעה כאמור לא תיחשב לפרישה אם חבר הכנסת לא קיבל תמורה בעד הצבעתו".
יואב קיש:
עכשיו, החוק מאוד ברור, תיארנו לכם שחוק זה הגיע למליאה בשתי גרסאות שונות, הראשונה אומר שגם אם לא קיבל תמורה – שזו משמעות "לרבות" – היא הגרסה שתחשב.
יואב קיש:
הגרסה אמרה שאם לא קיבל תמורה אין מדובר בפרישה.
יואב קיש:
הכנסת הכריעה 80-4, השאלה היא לא שאלה של פרשנות משפטית.
יואב קיש:
לקחתם את מהות החוק, סירסתם אותה לחלוטין והפכתם את המטרה שלשמה חוקק החוק באמצעות פרשנות משפטית מעוותת שאולי עשה אות אייל ינון או מי לפניו, אבל איך אמר בוסי?
יואב קיש:
זה לא יכול להיות שאם טעינו פעם אחת אנחנו ממשיכים לשכפל את הטעות.
יואב קיש:
אנחנו עכשיו שמנו לב לדבר.
יואב קיש:
אני לא הייתי מודע לכך, אני חייב לומר.
יואב קיש:
הרי מה קרה פה, תבינו את האירוע, מה המשמעות של תמורה?
יואב קיש:
אם אתה קואליציה ואתה רוצה לקחת חבר כנסת מהאופוזיציה אליך, אתה נותן לו תמורה, מביא אותו לקואליציה, אבל אתה רוב קואליציוני אז אתה דואג שלא תהיה לו פרישה.
יואב קיש:
אם זה ההיפך, היית חבר כנסת בקואליציה, לא קיבלת תמורה, החוק היה אמור להגן עליך.
יואב קיש:
בגלל שעזבת את הקואליציה אז אתה פה – בגלל הפרשנות שלכם – הופך להיות פורש.
יואב קיש:
מה קרה?
יואב קיש:
נוצר מצב אבסורדי שלקחתם חוק מהותי ועקרוני והפכתם אותו לחוק פוליטי בניגוד לכוונת המחוקק.
יואב קיש:
אפשרתם לרוב לשחק בנושא התמורה כי "לרבות" זה מעבר לתמורה.
יואב קיש:
אבל היה דיון מלא במליאה, 80-4, נגמר, יש תמורה – פרישה, אין תמורה – אין פרישה.
יואב קיש:
המילה "לרבות" אינה משנה את מהות החלטת מליאת הכנסת, אפילו לא הוועדה הזו.
יואב קיש:
מה עשיתם?
יואב קיש:
בזה שהחלטתם כייעוץ משפטי סירסתם כנסת שלמה, סירסתם חוק.
יואב קיש:
ייעוץ משפטי קלוקל לוקח חוק שברור לכולם לפי קריאה ומחליט להפוך אותו.
יואב קיש:
בעיני מדובר בזוועה משפטית שלא ראיתי ואני קורא לך לחזור בך מהפרשנות השגויה הזו.
יואב קיש:
מהות העניין – ואני אומר בצורה הברורה ביותר, כולל כל הדיון שנעשה – מי שלא קיבל תמורה ופורש בגלל עניין אידיאולוגי, אין הדבר מהווה פרישה לפי מהות החוק ואני מבקש שתחזרו בכם מהדבר של "לרבות".
יואב קיש:
זו מהות העניין, לא צריך לחזור על העניין שהיה במליאה 80-4.
רם שפע:
אני רק רוצה להקריא - - -
יואב קיש:
לא סיימתי את דבריי.
רם שפע:
פשוט בעבר אמרת שזו החלטה - - - אי-אפשר להתעלם מזכויות - - -
יואב קיש:
אדוני, אני מבקש שתיתן לי את הזכות להשלים את דבריי.
יואב קיש:
למה כשאנחנו מדברים אז מפריעים.
רם שפע:
לא - - -
יואב קיש:
אני לא רוצה שתפריע לי, דבר בזמן שיינתן לך.
רם שפע:
אני רוצה לשאול אותך שאלה.
יואב קיש:
לא, אני לא רוצה לדבר איתך עכשיו.
יואב קיש:
ישיבתי פה שמונה שעות בשביל שלוש דקות דיבור והוא מפריע לי.
איתן גינזבורג:
חבר הכנסת קיש - - -
יואב קיש:
אני מדבר ענייני - - - אני רוצה לומר שני דברים קצרים.
יואב קיש:
דיברתם מאיפה זה הגיע, רק לפני שעה קלה חבר הכנסת טופורובסקי התראיין ברדיו ואמר שאם סילמן תפעל נגד הקואליציה צריך להדיח גם אותה.
יואב קיש:
זה היה במהלך הדיון, הוא יכול להכחיש או לא, אני חושב שזה מה שאמרו לי.
בועז טופורובסקי:
אקבל זכות דיבור ואתייחס.
יואב קיש:
שתבינו את המהות של הדבר הזה.
איתן גינזבורג:
נא לסיים.
יואב קיש:
הכול ענייני, באמת ענייני.
איתן גינזבורג:
לא אמרתי שלא.
יואב קיש:
היה ציטוט של סיעת ימינה לפיה הליכוד לא מינה חברים לוועדה כי זה אינטרס שלנו.
יואב קיש:
אני רוצה לומר בצורה הכי ברורה שגם אם היינו ממנים חברים, הוועדה איננה מייצגת את הבחירה הדמוקרטית.
יואב קיש:
אנחנו באירוע ארוך טווח בנושא הרכב הוועדות.
יואב קיש:
החלוקה בין אופוזיציה לקואליציה בוועדה עומדת על 9-6.
יואב קיש:
זו חלוקה לא הגיונית שאינה מייצגת.
יואב קיש:
החלטנו לא למנות כי אם היינו ממנים זה לא היה משנה כלום כי דאגתם לזה בגלל הרוב הזעום - - -
יצחק פינדרוס:
אבל אין החלטה - - -
יואב קיש:
אני מציע, אדוני, כמו שבהקמת החוק היה דיון שעלה למליאה, גם פה אני רוצה לבקש שההחלטה על הנושא של הוועדה תעלה למליאת הכנסת שהיא היחידה שמייצגת את הכנסת, ולא הוועדה הזו שבה גזר הדין הפוליטי מכור מראש.
יואב קיש:
תן לי עוד משפט, כמה דיברתי?
איתן גינזבורג:
חמש דקות.
יואב קיש:
תן לי, איתן, אני מסיים, אני לא עושה לך פיליבסטר, באמת, ישבתי פה שמונה שעות - - -
איתן גינזבורג:
גם אני.
יואב קיש:
נכון, גם אתה.
איתן גינזבורג:
ביקשתי ממך פעמיים לסיים, משפט אחרון.
רם שפע:
מה הבעיה?
אופיר כץ:
נראה לך שזה ככה פשוט להעיף חבר כנסת?
אופיר כץ:
איתן, אתה מגזים, אנשים פה - - -
איתן גינזבורג:
חבר הכנסת כץ, אל תיתן לי ציונים על האופן שבו אני מנהל את הוועדה ועל האורך שבה היא מתנהלת.
אופיר כץ:
- - - ולעשות את זה - - -
איתן גינזבורג:
מכיוון שלמדתי היטב את החומר וגם את הדיונים הקודמים שהיו, לרבות הזמנים, ועשיתי כמעט דוקטורט על העניין הזה, אפשר לי בבקשה.
אופיר כץ:
- - - מה אתה קוטע אותו - - -
איתן גינזבורג:
למה את מתערב בעניין שלי ושל קיש, לא הבנתי, אתה סניגור שלו?
אופיר כץ:
כן.
איתן גינזבורג:
אתה לא, יש לי חדשות עבורך.
אופיר כץ:
אתם גם סנגורים, כל אחד יש לו סנגור שלוחש לו מאחורה.
איתן גינזבורג:
יואב, משפט אחרון.
יואב קיש:
אני רוצה לענות לשר כהנא, אנחנו כנראה בעולם של רקדני בלט על המאדים, אתה יודע היטב למה אני אומר את זה.
יואב קיש:
אני מתבייש באיך שדיברת פה, אתה איבדת כל עמוד שדרה, אתה עושה דברו של בנט גם ברמות הכי נמוכות ואני חשבתי שיש לך קצת יותר גב, תודה.
איתן גינזבורג:
תודה רבה לחבר הכנסת קיש, חבר הכנסת פינדרוס, בבקשה.
רם שפע:
אחרי זה תסביר לנו, יואב קיש, איך בפעם הקודמת שהיה פה דיון על אורלי לוי, לא רק שהצבעת נגד אלא הסברת שלמרות שאין תמורה הצבעת נגד.
רם שפע:
חבר הכנסת קיש, מה אתה אומר על זה?
רם שפע:
אה, בוסי לוחש לך לא להגיד כלום.
איתן גינזבורג:
חברים, חבר הכנסת פינדרוס בזכות דיבור.
יואב קיש:
רם, בפעם הבאה אדבר עם עורך הדין של ימינה שאמר לך להגיד.
יואב קיש:
אין צורך - - -
רם שפע:
מה התשובה שלך?
איתן גינזבורג:
חבר הכנסת פינדרוס, בבקשה.
רם שפע:
- - - להגיד לי - - -
יואב קיש:
אני אדבר עם העורך דין של ימינה שלא היה צריך להיות פה בדיון מלכתחילה אבל אני לא צריך לדבר איתך.
רם שפע:
הסברת שאתה רוצה להקשיב למה שהסיעה אומרת כי יש לה אג'נדה.
יואב קיש:
אתה יכול גם לעבור - - -
רם שפע:
אין לך תשובה?
רם שפע:
בוסי, אני מבין שאתה מנהל גם את קיש, לא רק את שיקלי.
רם שפע:
יפה, קיש, התקדמת.
יואב קיש:
יושב מולך עורך דין שאומר לך מה להגיד ולא צריך להיות בדיון הזה, ואתה מצטט אותו.
איתן גינזבורג:
אני רוצה לאפשר לחבר הכנסת פינדרוס.
יואב קיש:
- - - ברוך הבא למפלגת העבודה.
רם שפע:
רק שיירשם, אין לך תשובה.
יואב קיש:
אפילו לא שמעתי מה אמרת, עד כדי כך אתה לא חשוב.
רם שפע:
אמרתי שדעתך התהפכה.
יואב קיש:
עד כדי כך המשחק מכור.
איתן גינזבורג:
בבקשה, חבר הכנסת פינדרוס.
יצחק פינדרוס:
אדוני היושב-ראש, חבריי חברי הכנסת, הפסוק אומר "שקר שנאתי ואתעבה".
יצחק פינדרוס:
אני לא יודע אם לצחוק או לבכות.
יצחק פינדרוס:
כולנו פה מעשר בבוקר, הקפדתי להיות פה, ודרך אגב, שמתי לב שהרבה מחברי הקואליציה לא היו פה כל הדיון, אבל ממילא אין לזה משמעות, כי מספיק שבני בגין ואתה נמצאים פה וכבר יש לכם רוב.
יצחק פינדרוס:
אנחנו פה בתיאטרון אבסורד מטורף.
יצחק פינדרוס:
כשאני שאלתי את השאלה המקדמית שלי על עניין השיהוי – ששאל אותה גם העורך דין וגם חבר הכנסת יריב לוין – ענה מתן כהנא שהמקרה היה בחוק האזרחות.
יצחק פינדרוס:
אני צובט את עצמי.
יצחק פינדרוס:
חוק האזרחות היה לפני שמונה או תשעה חודשים.
יצחק פינדרוס:
אז זה המקרה שהוא הצביע בפועל ומאז חיכו?
יצחק פינדרוס:
ניסיתי להיזכר בשבועיים האחרונים של המליאה, שנגמרו ב-13 במרץ.
יצחק פינדרוס:
שיקלי אפילו לא הצביע איתנו בשבועיים האחרונים.
יצחק פינדרוס:
זאת אומרת שבחודש וחצי האחרונים לא קרה כלום.
יצחק פינדרוס:
וכשאנחנו מדברים על תקופת זמן, מדובר על 30 יום.
יצחק פינדרוס:
מתחילת הדיון אני מחכה לטיעון אחד של משהו שקרה ב-30 הימים האחרונים.
יצחק פינדרוס:
אז מה המקרה הנוראי שקרה מ-7 במרץ?
יצחק פינדרוס:
אנחנו בתיאטרון.
יצחק פינדרוס:
הצגה.
יצחק פינדרוס:
מגיע נוכל שרימה את עם ישראל, רימה את הבוחרים שלו בצורה הכי ברורה וכולם יודעים את זה.
יצחק פינדרוס:
.. מי שרוצה, אני יכול להביא לו את הספר, יש בו את 40 השקרים הראשונים שלו.
אופיר כץ:
40?
יצחק פינדרוס:
הראשונים.
משה אבוטבול:
עכשיו יש מהדורה שנייה.
יצחק פינדרוס:
40 הליבתיים.
יצחק פינדרוס:
אז בא הנוכל הזה, שולח לפה עוד נוכל, ומבקש להכריז פורש על מישהו שהיה צריך להיות מוכרז כגיבור ישראל.
יצחק פינדרוס:
הוא צריך לקבל פרס ישראל.
יצחק פינדרוס:
מי ששמע אותו – זה החלק הרציני היחיד שהיה בכל הדיון הזה.
יצחק פינדרוס:
אדם שעומד מאחורי המצע וההצהרות של המפלגה – הוא זה שפורש?
יצחק פינדרוס:
הוא הכלנתריזם?
יצחק פינדרוס:
הוא זה שעשה עסקה כמו מה שהיה עם אברשה, כל הסיפור שממנו נולד החוק ב-91', התרגיל המסריח?
יצחק פינדרוס:
והיטיבו להגדיר את זה עוד בדיון הקודם לגבי ארבעה פורשים שניסה אלקין להעביר, מה שבסוף פוגע בהם.
יצחק פינדרוס:
חשבו שיעזור לימין, בסוף זה עוזר לשמאל.
יצחק פינדרוס:
בא בן אדם, גנב את הבוחרים שלו, רימה את הבוחרים שלו – ודווקא על שיקלי אתם הולכים להכריז כפורש?
יצחק פינדרוס:
מירבית מיכאלי מהמזגניות שהסתובבה פה בכנסת הקודמת כמו גיבורת ישראל והלכה נגד מפלגת העבודה – מישהו הגיש עליה בקשה לפרישה?
יצחק פינדרוס:
וכולם זוכרים מה היה פה עם מירב בן ארי.
יצחק פינדרוס:
פתאום יש לה אירוע בצפון, אין לה אומץ להגיע לדיון הזה.
יצחק פינדרוס:
או יפעת שאשא ביטון.
יצחק פינדרוס:
אני זוכר פה את גדעון סער מנהל מלחמת עולם איך הולכים להשתמש על יפעת שאשא ביטון פה בוועדה.
יצחק פינדרוס:
וכולנו ניסינו אז להרגיע את הרוחות, גם מיקי זוהר, והגענו להסכמה והורדנו את ההצבעה.
יצחק פינדרוס:
איתן, אתה זוכר את זה, היית יושב-ראש הוועדה.
יצחק פינדרוס:
עשרה חודשים לאחר מכן, בגלל אירוע אחר.
יצחק פינדרוס:
אנחנו בתיאטרון, זה הצגה.
יצחק פינדרוס:
הוא מנסה להחזיק את הממשלה כי 50% מהמפלגה שלו מנהלת משא ומתן בשביל לצאת מהממשלה שלו – ממספר שתיים שלו ועד מספר שש, שבע ושמונה שלו.
יצחק פינדרוס:
כולם שמה מנהלים משא ומתן, כל אחד בדרכו הוא, כולם פורשים.
יצחק פינדרוס:
ואין לכם בושה לשבת כאן ולהגיד שמדובר על יושרה?
יצחק פינדרוס:
אני רוצה לומר עוד משהו אחד.
יצחק פינדרוס:
למה באתם דווקא עכשיו לוועדה?
יצחק פינדרוס:
מה בער לעשות את זה לפני פתיחת המליאה?
יצחק פינדרוס:
הפגרה הרי נגמרת בעוד שבועיים, אז מה בער לכם?
יצחק פינדרוס:
אתם מתכוונים לשיקלי?
יצחק פינדרוס:
הוא לא ייפגע, תאמינו לי, גם אם תכריזו עליו כפורש הוא גיבור, הוא עשה מעשה גבורה, הוא התאבד על האמת שלו, בניגוד לתיאטרון האבסורד ולנוכלות הכי גדולה שהייתה פה אי-פעם.
יצחק פינדרוס:
לדעתי לא היה בעולם כזאת נוכלות.
יצחק פינדרוס:
אבל לא הוא הבעיה, אתם בכלל מנסים לעשות משהו אחר.
יצחק פינדרוס:
אתם משתמשים בציניות באדם ישר כדי לתת לנוכל עוצמה, כדי שכשהמליאה תיפתח הוא יוכל להראות שמפלגת ימינה לא התפרקה.
יצחק פינדרוס:
מה שיקלי קשור בכלל לאירוע הזה?
יצחק פינדרוס:
תתמודדו מול סגן השר שלכם שמנהל כל היום משא ומתן או מול האחרים, מול שרת הפנים או מול האחרים שרוצים שריון פה ושם.
יצחק פינדרוס:
אבל מה אתם רוצים מגיבור ישראל?
יצחק פינדרוס:
אתם מנהלים פה תיאטרון אבסורד ואנחנו צריכים להיות חלק מהדבר הזה.
יצחק פינדרוס:
בנוסף, עשיתם את זה בפגרה כי ידעתם שאי אפשר יהיה למנות נציגים, אי אפשר יהיה לנהל משא ומתן ואי אפשר יהיה לנהל דיון יום אחרי החג.
יצחק פינדרוס:
והכול בשביל משחק פוליטי ציני בחוק שבא להגן מהציניות הפוליטית.
יצחק פינדרוס:
הרי זאת המטרה של החוק הזה, גם אם היועצת המשפטית של הוועדה בסוף תמצא את המילה שאומרת למה זה לא חייב להיות תמורה כספית ולמה לא צריך לראות את המזוודות מול העיניים, כי הרי הלוליינות הזאת היא מצוינת תמיד.
משה אבוטבול:
מוח להשכיר.
יצחק פינדרוס:
מהות החוק היא להגן משחיתות, להגן על היושרה, ואתם פה משתמשים בו בשביל נוכלות, בשביל משהו אחר.
איתן גינזבורג:
תודה, הדברים ברורים, חבר הכנסת פינדרוס.
יצחק פינדרוס:
אני מצדיע לגיבור ישראל הזה, כולנו צריכים להצדיע לו, וכולנו יודעים את השקר הגדול שאומר שאין החלטה קואליציונית.
יצחק פינדרוס:
נראה את זה עוד שעה.
איתן גינזבורג:
תודה רבה, חבר הכנסת פינדרוס.
איתן גינזבורג:
חבר הכנסת - - -
ארבל אסטרחן:
אני רק רוצה לומר מילה.
ארבל אסטרחן:
אני אתייחס אחר כך לגופו של עניין, אבל הדברים שנאמרו פה נאמרו בצורה ממש דומה בדיונים קודמים: בדיון שבו החליטה ועדת הכנסת בראשות חבר הכנסת קיש - - -
יואב קיש:
הטעיתם אותי אז.
יואב קיש:
לא אמרתם אז את האמת, חד וחלק.
יואב קיש:
אני חוזר ואומר, הייתה פה פרשנות משפטית שגויה וכשאני ישבתי פה בכיסא אני האמנתי לכם, אפילו לא הכרתי אז את שתי הגרסאות שהיו בהצבעה, גרסה א' וגרסה ב', 80 לעומת 4, לא הסברתם על זה.
יואב קיש:
אמרתם שמותר ואני האמנתי לכם.
יואב קיש:
האמת, טעיתי.
יואב קיש:
דבר כל כך ברור בהצבעת מליאה זה לא משהו שאפשר להתעלם ממנו.
ארבל אסטרחן:
אני יכולה בכל זאת להגיד מילה לגופו של עניין?
איתן גינזבורג:
אולי אחר כך.
ארבל אסטרחן:
אבל רק צריך להגיד שזאת לא פעם ראשונה.
ארבל אסטרחן:
נאמר פה כאילו.
ארבל אסטרחן:
..
ארבל אסטרחן:
אין לנו כמובן עניין בתוצאות ההצבעה הזאת - - -
קריאות:
לא, בכלל לא...
ארבל אסטרחן:
בוודאי שלא.
שלמה קרעי:
טעות לעולם חוזרת, ארבל.
ארבל אסטרחן:
אם דברים נאמרו בדיון שניהל חבר הכנסת - - -
יואב קיש:
אם עשינו טעות פעם שעברה אז למה לחזור עליה?
ארבל אסטרחן:
כי זאת העמדה המשפטית.
דוד אמסלם:
שריינו אותה כבר ביש עתיד.
ארבל אסטרחן:
איפה?
ארבל אסטרחן:
ביש עתיד?
יואב קיש:
מה זאת אומרת "זאת העמדה המשפטית"?
יואב קיש:
יש פה טעות.
יואב קיש:
זה נבחן בבית משפט?
יואב קיש:
זה לא נבחן בשום בית משפט - - -
יואב קיש:
אבל היא מדברת בנוגע אליי.
איתן גינזבורג:
היא לא דיברה אליך, היא דיברה לוועדה.